דייזי רידלי

דייזי ג'אז איזובל רידלי (באנגלית: Daisy Jazz Isobel Ridley; נולדה ב-10 באפריל 1992) היא שחקנית אנגלייה. היא כיכבה בדמותה של ריי בטרילוגיה "מלחמת הכוכבים - פרק 7: הכוח מתעורר", "מלחמת הכוכבים - פרק 8: אחרוני הג'דיי" ו"מלחמת הכוכבים - פרק 9: עלייתו של סקייווקר". רידלי נולדה בווסטמינסטר, לונדון שבממלכה המאוחדת. בתם של הצלם כריסטופר רידלי ושל לואיז פוקנר קורבט, שעובדת בתקשורת פנימית בבנק מקומי. אחי סבה ארנולד רידלי (אנ') (Arnold Ridley) היה השחקן והתסריטאי בסיטקום "Dad's Army". יש לה שתי אחיות גדולות, קיקה רוז ופופי סופיה; ויש לה גם שתי אחיות-למחצה בוגרות ממנה מנישואין הקודמים של אביה. רידלי זכתה במלגה לבית הספר לאמנויות הבמה טרינג פארק (אנ') (Tring Park School for the Performing Arts) בהרטפורדשייר, בו למדה מגיל תשע עד גיל שמונה עשרה. לאחר מכן למדה ציוויליזציה קלאסית בבירקבק, אוניברסיטת לונדון, לפני שנשרה כדי להתמקד בקריירת המשחק שלה. לפני שלוהקה לסרט "מלחמת הכוכבים: הכוח מתעורר", רידלי עבדה במשך כמעט שנתיים כברמנית בשני פאבים שונים בלונדון. בשנת 2016, היא החלה ללמוד לתואר ראשון במדעי החברה באמצעות קורסים מקוונים באוניברסיטה הפתוחה. רידלי הופיעה בסדרות הטלוויזיה "Youngers","עדות אילמת","מר סלפרידג'" ו-"נפגעים", והופיעה גם בסרט הקצר "Blue Season", שהשתתף באתגר ה-48 שעות "Sci-Fi-London". היא גילמה את התפקיד הראשי בסרט השלישי של "Lifesaver", סרט אינטראקטיבי שהיה מועמד לפרס באפט"א לקולנוע של האקדמיה הבריטית לאומנויות הקולנוע והטלוויזיה. היא הופיעה גם בוידאו קליפ לשיר "Lights On" של הראפר Wiley (אנ'). רידלי לוהקה לתפקיד ריי בסרט "מלחמת הכוכבים - פרק 7: הכוח מתעורר" בפברואר 2014. ליהוקה לתפקיד נראה כמהלך מצדו של הבמאי ג'יי ג'יי אברהמס, לחזור על הליהוק של שחקנים יחסית לא מוכרים לתפקידים הראשיים, כפי שעשה ג'ורג' לוקאס בסרט "מלחמת הכוכבים" הראשון בשנת 1977. באוקטובר 2015, הושקה בבריטניה סדרת בולים של שירות הדואר המלכותי הבריטי, שעליהם דמויות מסדרת סרטי "מלחמת הכוכבים" ובהן גם רידלי כריי. בדצמבר 2015 פרסם הדיילי מייל כי שכרה של רידלי על תפקידה בסרט מסתכם ב-300 אלף ליש"ט (448 אלף דולר) בלבד, ובנוסף, אחוז קטן מהכנסות מכירות הכרטיסים לסרט, לאחר שאלו יעברו את המיליארד דולר. בשנת 2017 שיחקה בסרט הפשע הבלשי של קנת בראנה "רצח באוריינט אקספרס", המבוסס על ספר באותו שם מאת אגאתה כריסטי. באותה שנה שבה לגלם את דמותה של ריי בסרט "מלחמת הכוכבים - פרק 8: אחרוני הג'דיי". בנובמבר 2024 צפוי לצאת לאור הסרט המתח-אימה והישרדות "We Bury the Dead" בבימויו של זק הילדיץ' בו רידלי מככבת בתור ויג'ילנטית. הסרט יוקרן בבכורה עולמית ויוצג בהקרנה מיוחדת בפסטיבל הסרטים של אדלייד באוסטרליה בנובמבר. בסרט, רידלי מגלמת אישה נואשת המצטרפת לצוות לאיסוף גופות, בתקווה למצוא את בעלה בחיים לאחר ניסוי צבאי הרסני שהחריב את אוכלוסיית טסמניה. במהלך חיפושיה, היא מגלה שגופות רבות אינן לגמרי מתות. משפחת רידלי מחזיקה בית בווסטמינסטר, לונדון. בשנת 2016, דייזי שיתפה ברשתות החברתיות שהיא סובלת מאנדומטריוזיס (endometriosis) ותסמונת שחלות פוליציסטיות (polycystic ovary syndrome) במשך שנים רבות. משנת 2017 היא יוצאת עם השחקן טום בייטמן (Tom Bateman), אותו הכירה במהלך צילומי הסרט "רצח באוריינט אקספרס" בשנת 2016. בשנת 2023 דייזי אישרה שהיא וטום התחתנו. רידלי היא טבעונית. מדיה וקבצים בנושא דייזי רידלי בוויקישיתוף דייזי רידלי, ברשת החברתית אינסטגרם דייזי רידלי, במסד הנתונים הקולנועיים IMDb (באנגלית) דייזי רידלי, באתר "אידיבי", מאגר הידע העברי לקולנוע ישראלי ועולמי דייזי רידלי, באתר AllMovie (באנגלית) דייזי רידלי, באתר Rotten Tomatoes (באנגלית) דייזי רידלי, באתר Box Office Mojo (באנגלית) דייזי רידלי, באתר Metacritic (באנגלית) דייזי רידלי, במסד הנתונים הקולנועיים KinoPoisk (ברוסית) דייזי רידלי, באתר MusicBrainz (באנגלית) דייזי רידלי, באתר Discogs (באנגלית) דייזי רידלי, באתר Genius נטעלי גבירץ, הפאשן אייקון החדשה: כוכבת מלחמת הכוכבים דייזי רידלי, באתר "fashionforward"‏, 8 בדצמבר 2015 Daisy Ridley: 7 Things You Might Not Know About The 'Star Wars: Episode VII: The Force Awakens' Actress, באתר "Fashion & Style" Daisy Ridley: Top 10 Facts You Need to Know, באתר "Heavy" Star Wars: The Force Awakens: As Rey emerges, so does newcomer Daisy Ridley, באתר "Entertainment" Star Wars' new star Daisy Ridley: Dad praises extraordinary daughter after she lands Episode VII leading role, באתר ה-"Mirror" הכוח מתעורר: דייזי רידלי מספרת מדוע ריי היא גיבורה מיוחדת בסדרת מלחמת הכוכבים, ראיון מצולם עם רידלי על תפקידה ב"מלחמת הכוכבים" דייזי רידלי בראיון על מלחמת הכוכבים Family tree of Daisy RIDLEY, Geneanet (באנגלית) Star Wars VII: Daisy Ridley dad praises extraordinary daughter after she lands leading role as daughter of Han Solo and Princess Leia - Mirror Online, www.mirror.co.uk 'Star Wars: The Force Awakens': As Rey emerges, so does newcomer Daisy Ridley, EW.com (באנגלית) Watch 'Star Wars' Actress Daisy Ridley In Haunting Short Film 'Blue Season', באתר "Entertainment"‏, 5.1.2014 Star Wars stamps issued to mark The Force Awakens, באתר ה-BBC‏ 24 באוקטובר 2015 שירות כלכליסט, מלחמת הכוכבים: האריסון פורד ירוויח 34 מיליון דולר - פי 76 מהשחקנית הראשית, באתר כלכליסט, 20 בדצמבר 2015 Patrick Frater, Daisy Ridley Is an Axe-Wielding Vigilante in First Look at Zak Hilditch’s Survival Thriller ‘We Bury the Dead’, Variety, ‏2024-08-21 (באנגלית אמריקאית) Daisy Ridley opened up about her struggle with endometriosis, Cosmopolitan, ‏2016-06-12 (באנגלית בריטית) Iqbal, Nosheen (2019-12-07). "Daisy Ridley: 'JJ Abrams warned me that Star Wars is a religion'". The Guardian (באנגלית בריטית). ISSN 0261-3077. נבדק ב-2024-06-26. Greta HeggenessPublished Jun 20, 2019•1:44pm, Are Daisy Ridley & Tom Bateman Engaged?! Everything We Know About Their Relationship, PureWow, ‏2019-06-20 (באנגלית) Star Wars Actress Daisy Ridley Confirms Major Rumor About Her Romantic Life, IRL (באנגלית) Elise Taylor, A Fall Cookie Recipe Fit for Vogue‘s November Cover Star, Vogue, October 11, 2017 Breznican, Anthony (13 באפריל 2017). "Star Wars highlights female heroes in Forces of Destiny – first look". Entertainment Weekly. נבדק ב-13 באפריל 2017. {{cite news}}: (עזרה)